Във връзка с постъпило писмо с вх. № 615-11/25.03.2021г., с искане за допускане на чл.93, ал. 9,т. 1 от ЗООС, за провежда задължителна ОВОС, без да се извършва преценка, по искане на възложителя, за инвестиционно предложение (ИП): „Изграждане на железопътна връзка между жп гара Крумово и летище Пловдив“в землища на с. Крумово и с. Ягодово, област Пловдив, Регионална инспекция по околна среда и водите – Пловдив (РИОСВ-Пловдив) информира за следното:

В отговор на предложението за извършване на задължителна оценка на въздействието на околната среда за горепосоченото ИП (на основание чл.93, ал.9, т.1 от *Закона за опазване на околната среда*), уведомяваме за следното:

1. Представеното от Вас инвестиционно предложение е за изграждане на железопътна връзка между жп гара Крумово и летище Пловдив в землища на с. Крумово и с. Ягодово, намиращи се в Община Родопи, област Пловдив. Дължината на предвиденото трасе от РП Родопи до Летище Пловдив е 2,65 км.

*Местоположение на ИП спрямо елементите на Националната екологична мрежа:*

Трасето започва от Разделителен пост (РП)-Родопи, намиращ се на км. 1+080 до летище Пловдив, обл. Пловдивска, предмет на инвестиционното предложение не попада в границите на защитени зони от мрежата НАТУРА 2000 и в защитени територии, съгласно Закона за защитените територии. Най-близо до местоположението на предвиденото за реализиране инвестиционно предложение е защитена зона: BG0000194 „Река Чая” за опазване на природните местообитания и на дивата флора и фауна, обявена със Заповед РД – 688/25.08.2020 г. на Министъра на околната среда и водите (ДВ бр.80/11.09.2020г.).

Инвестиционното предложение подлежи на оценка за съвместимостта му с предмета и целите на опазване на защитените зони по реда на чл.31 ал.4 във връзка с ал.1 от Закона за биологичното разнообразие.

След преглед на представената информация и на основание чл.39, ал.3 от Наредбата по ОС, въз основа на критериите по чл.16 от нея е извършена преценка за вероятната степен на отрицателно въздействие, според която, предвид местоположението, характера и мащаба на инвестиционното предложение, реализацията му няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитените зони, поради следните мотиви:

1. Инвестиционното предложение е предвидено да се реализира извън границите на защитени зони от мрежата НАТУРА 2000, поради което с реализацията му не се очаква пряко унищожаване, увреждане или влошаване състоянието на видовете, предмет на опазване на най-близката защитена зона BG0000194 „Река Чая“.

2. Поради характера и местоположението на инвестиционното предложение, няма вероятност осъществяването му да доведе до безпокойство на видовете, предмет на опазване в защитената зона и до намаляване на благоприятното им природозащитно състояние.

3. Реализирането на инвестиционното предложение не предполага генериране на емисии и отпадъци във вид и количества, които могат да окажат значително отрицателно въздействие върху защитената зони и нейните елементи.

**II. Указания към Възложителя във връзка с предприемането на действия по провеждане на процедурата по ОВОС, във връзка с искането по чл.93, ал.9, т.1 от *Закона за опазване на околната среда*:**

* Осигуряване **изработването на задание за обхват и съдържание на доклада по ОВОС по реда на чл. 10 от Наредбата за ОВОС.**

• Провеждане на консултации по заданието с БД ИБР Пловдив, РЗИ Пловдив, РИОСВ Пловдив, „ВиК“ ЕООД гр. Пловдив, Напоителни системи, Община Родопи, Кметство с. Крумово, Кметство с. Ягодово, други специализирани ведомства и засегната общественост.

* Съгласно чл. 10, ал.5 от Наредбата за ОВОС, Заданието за обхват и съдържание на Доклада по ОВОС, да се внесе за консултация в РИОСВ-Пловдив.

Копие на писмото е изпратено до Община Родопи, Кметство с. Крумово, Кметство с. Ягодово, БД ИБР - Пловдив

Отговорено от РИОСВ-Пловдив на 09.04.2021г.